**Erdoğan Atalay** (\* 22. september 1966, Hannover, Nemecko) je nemecký herec. Jeho matka je Nemka a otec Turek. Známy je vďaka seriálu *Kobra 11*, v ktorom stvárňuje rolu komisára Semira Gerkhana.

Herecká kariéra
---------------

Prvýkrát sa k herectvu dostal cez hru *Môžem s Vami pracovať?*. Jeho skutočné prvá herecká rola bolo stvárnenie vedľajšej postavy (ducha kúzelnej lampy) v predstavení *Aladin und die Wunderlampe* v Staatstheater Hannover. Túto rolu obdržal v 18 rokoch, pretože má turecké rysy. V roku 1987 začal študovať herectvo na Hochschule für Musik und Theater Hamburg v Hamburgu. V priebehu štúdia a po jeho skončení sa dostal k ďalším menším rolám v divadelných predstaveniach ako *Einsatz für Lobeck*, *Doppelter Einsatz*, *Die Wache a Der Clown*.

V roku 1996 preňho nastal zásadný zlom v jeho kariére a to získaním roli komisára Semira Gerkhana v seriáli *Kobra 11*. Jeho seriálovými kolegami boli postupne Johannes Brandrup ako komisár Frank Stolte, Mark Keller ako komisár André Fux, René Steinke ako komisár Tom Kranich, Christian Oliver ako komisár Jan Richter a Gedeon Burkhard ako komisár Chris Ritter, Tom Beck ako komisár Ben Jäger, Vinzenz Kiefer ako komisár Alex Brandt a od augusta 2015 je Semirovim parťákom Daniel Roesner ako komisár Paul Renner. V súčasnosti je Erdoğan Atalay najdlhšie hrajúcim hercom v seriáli *Kobra 11* (hrá v ňom od 3. dielu 1. série). V roku 2000 napísal scenár k epizóde *Schachmatt*". V roku 2001 hral aj v seriáli *Kobra 11: Nasadenie tímu 2* v pilotnom diele *Most smrti*.

Vo filme *Hammer und Hart* si zahral s Reném Steinkem, Gottfriedom Vollmerom a Hendrikom Durynom.

V roku 2005 publikoval poviedku *Die Türkei ist da oben* v nemecko-tureckej antológii *Was lebst du?*.

Na jar 2012 si so svojou dcérou Amirou Pollmann zahral v seriáli *SOKO 5113* v epizóde *Pre moju dcéru*.

V septembri 2012 spoločne s Ilke Bessin nakrútil krátky film "*Alarm für Cindy 11*", paródiu na *Kobru 11*. Film bol odvysielaný 15. septembra 2012 v programe *Cindy aus Marzahn und die jungen Wilden*.

Od roku 2016 je producentom seriálu *Kobra 11*.

Osobný život
------------

Jeho otec je turecký herec a jeho matka je Nemka. Erdoğan Atalay nehovorí turecky. So sestrou vyrastali v Berenbostele. V súčasnosti žije s maskérkou Katjou Ohnek (\*1975). 9. júla 2012 sa im narodil syn Maris. Jeho dcéra Pauletta od roku 2013 tiež pôsobí ako herečka a debutovala vo vedľajšej úlohe v *Soko 5113* v epizóde *Pre moju dcéru*. Od roku 2014 hrá jeho dcéra v *Kobre 11* jeho seriálovú dcéru Aydu Gerkhan. Nahradila tak Nicole Rusz, ktorá stvárňovala Aydu predtým.

Žije striedavo v Berlíne a Kolíne nad Rýnom. Hovorí nemecky (materinský jazyk) a plynule anglicky. 

### Spoločenská angažovanosť

Atalay je veľvyslancom detského projektu *Die Arche*.

Filmografia
-----------

| Rok | Názov |
| --- | --- |
| 1990 | *Musik groschenweise* |
| 1994 | *Die Wache* |
| 1995 | *Doppelter Einsatz* |
| 1996 – súčasnosť | *Kobra 11* |
| 1997 | *Sperling und der falsche Freund* |
| 1998 | *Der Clown* |
| 1999 – 2000 | *Hinter Gittern – Der Frauenknast* |
| 2000 | *Liebe Pur* |
| 2000 | *Maximum Speed* |
| 2003 | *Kobra 11: Nasadenie tímu 2* |
| 2006 | *Hammer und Hart* |
| 2010 | *C.I.S. – Chaoten im Sondereinsatz* |
| 2011 | *Geister all inclusive* |
| 2012 | *SOKO 5113* |
| 2012 | *Cindy aus Marzahn und die jungen Wilden* |
| 2013 | *Kriminálka Istanbul* |

### Dabing

* 1999: Hinter Gittern - Der Frauenknast
* 2008: Alarm für Cobra 11 - Burning Wheels (hra)
* 2009: Alarm für Cobra 11 - Highway Nights (hra)
* 2010: Alarm für Cobra 11 - Das Syndikat (hra)
* 2012: Alarm für Cobra 11 – Undercover (hra)

Referencie
----------

1. ↑   *Erdoğan Atalay hakkında merak ettikleriniz... Biografisi, fotoğrafları, oynadığı diziler, çekim görüntüleri, Erdoğan Atalay'la yapılan ropörtajlar...* [online]. [Cit. 2011-01-26]. Dostupné online. Archivované 2006-07-12 z originálu.
2. ↑  Erdoğan Atalay ESPAÑA
3. ↑  Bienvenue sur le premier site français consacré à Erdogan Atalay
4. ↑  Erdogan Atalay: "Es hat eingeschlagen wie eine Bombe" - Yahoo
5. ↑  Erdogan Atalay tanzt seinen Sohn in den Schlaf Archivované 2016-02-25 na Wayback Machine in Berliner Zeitung z 3. apríla 2013
6. ↑  SOKO 5113: Season 38, Episode 17 Für meine Tochter
7. ↑  Alarm für Cobra 11: Ayda Gerkhan

* *Tento článok je čiastočný alebo úplný preklad článkov Erdoğan Atalay na českej Wikipédii a Erdoğan Atalay na nemeckej Wikipédii.*

Externé odkazy
--------------

* Erdoğan Atalay v Internet Movie Database (po anglicky)
* Erdoğan Atalay v Česko-Slovenskej filmovej databáze
* Erdoğan Atalay na Myspace

Autoritné údaje: * BnF: 16207933g
* GND: 1075350727
* ISNI: 0000 0001 1935 1669
* LCCN: no2004099515
* VIAF: 61264458
* WorldCat: lccn-no2004099515